Hemleya 15ê Tebaxe Kampa Lavrioyî ya Yunanîstanî de pê şayîyêke ameye selamkerdene. Şayîye de pankarta 'Pê ruhê xoverdayîşê Xakurkê serrrgêra 37. ya 15ê Tebaxe fîraz ba', fotografê Rayberê Şarê Kurdî abdullah Ocalanî, Fermandar Egîdî ameyî akerdene.
Keyeyê Elefteria Fortulaki zî tewrê şayîye bi ke 24ê adara 2006î de aye semedê azadîya Rayberê Şarê Kurdî Atina de xo vêşnabi.
Sîyasetmedare Nurhake Uludag derheqê hemle de qisey kerd û vat: ''Hemleya 15ê Tebaxe seba kurdan gandarbîyayîş o. PKKyî tarîxê kurdan de rîpelêko newe akerd.''
Dima semedê vîrameyîşê Elefteria Fortulaki parka domanan ameye akerdene, Yilmaz Tekîn vejîya sehne û govende ameye girewtene.
Şayîye pê sloganan qedîyaye.
